РЕГЛАМЕНТ (ЕО) № 110/2009 НА КОМИСИЯТА
от 5 февруари 2009 година
за изменение на списъка от страни в приложение I към Регламент (ЕО) № 519/94 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 427/2003 на Съвета от 3 март 2003 г. относно временен защитен механизъм по отношение на вноса на някои продукти с произход от Народна република Китай и за изменение на Регламент (ЕО) № 519/94 относно общите правила за внос от някои трети страни (1), и по-специално член 22, параграф 3 от него,
след консултация с Консултативния комитет,
като има предвид, че:
(1)
Съветът прие с Регламент (ЕО) № 519/94 (2) общи правила за вноса от някои трети страни, който също съдържа разпоредби относно защитни мерки.
(2)
Регламент (ЕО) № 519/94 се прилага inter alia по отношение на внос с произход от Украйна.
(3)
С Регламент (ЕО) № 427/2003 Съветът прие общи правила за временен защитен механизъм по отношение на вноса на някои продукти с произход от Китайската народна република и за изменение на Регламент (ЕО) № 519/94 относно общите правила за внос от някои трети страни.
(4)
С Регламент (ЕО) № 427/2003 Съветът делегира на Комисията отговорността за актуализиране на приложение I към Регламент (ЕО) № 519/94.
(5)
С оглед присъединяването на Украйна към Световната търговска организация следва да се направи необходимото за изваждането на Украйна от обхвата на Регламент (ЕО) № 519/94.
(6)
Мерките, предвидени в настоящия регламент, са в съответствие със становището на Консултативния комитет,
ПРИЕ НАСТОЯЩИЯ РЕГЛАМЕНТ:
Член единствен
Украйна се изважда от приложение I към Регламент (ЕО) № 519/94.
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 февруари 2009 година.